
UPRAVNI ODJEL ZA RAZVOJ I KOMUNALNO GOSPODARSTVO
   
    UPUTE I OBAVIJESTI KANDIDATIMA

Na temelju članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine RH broj: 86/08, 61/11, 4/18, 112/19 i 17/25), raspisan je Javni natječaj, objavljen dana 24. srpnja. 2026., u Narodnim Novinama RH broj 81/26 i mrežnoj stranici Grada Solina, za prijam u službu na neodređeno u Upravni odjel za razvoj i komunalno gospodarstvo Grada Solina, na radno mjesto: 
· Viši stručni suradnik  - komunalno – prometni redar za sustav nadzora

Izrazi koji se koriste u ovim Uputama, a imaju rodno značenje, odnose se jednako na muški i ženski rod
1) Opis poslova radnog mjesta Viši stručni suradnik  - komunalno – prometni redar za sustav nadzora
Sukladno Pravilniku o unutarnjem redu Upravnog odjela za razvoj i komunalno gospodarstvo (Službeni vjesnik Grada Solina broj: 5/26) glasi:
Obavlja nadzor nad provedbom propisa kojima se uređuje komunalni red,  propisa o otpadu iz djelokruga jedinice lokalne samouprave. Obavlja nadzor iz sustava prometnog redarstva. Sve nadzore obavlja pregledom nadzornog mrežnog sustava. Vodi brigu o radu i ispravnosti nadzornog sustava. Surađuje s ostalim komunalno-prometnim
Vodi i rješava upravni postupak, predlaže pokretanje prekršajnog postupka i naplaćuje novčane kazne, vodi evidenciju o izvršenom nadzoru i dnevnik rada, sastavlja mjesečna i godišnja izvješća o radu i druga izvješća iz svog djelokruga rada, priprema prijedloge odgovora iz svog djelokruga rada na pitanja i pritužbe, sukladno propisima o pravu na pristup informacijama redarima
Obavještava ostale komunalne redare o povredama propisa i uočenim nedostacima iz njihovog djelokruga rada, obavlja poslove dežurstva.

2) Pravni izvori za pripremu kandidata za testiranje 
· Zakon o cestama (NN RH br: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23 i 156/25)
· Odluka o komunalnom redu (Službeni vjesnik Grada Solina br: 11/19)
· Zakon o općemu upravnom postupku (NN RH br: 47/09 i 110/21)
· Opća uredba o zaštiti podataka – GDPR, punim imenom - Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka regulira zaštitu osobnih podataka građana Europske unije
· Zakon o službenicima i namještenicima u lokalnoj i područnoj (regionalnoj) samoupravi (NN RH br. 86/08, 61/11, 4/18, 112/19 i 17/25)
· Statut Grada Solina (Službeni vjesnik Grada Solina br. 7/09, 4/13, 7/13, 3/18 i 4/18- pr. tekst, 2/20 i 3/21)


3) Podaci o plaći 
Sukladno članku 8. Zakona o plaćama u lokalnoj i područnoj (regionalnoj) samoupravi (Narodne novine RH broj: 28/10 i 10/23) plaću čini umnožak koeficijenta složenosti radnog mjesta na koje je službenik odnosno namještenik raspoređen i osnovice za obračun plaće uvećan za 0,5 % za svaku navršenu godinu radnog staža. Koeficijent složenosti poslova radnog mjesta određen je Odlukom o koeficijentima za obračun plaće službenika i namještenika u upravnim tijelima Grada Solina (Službeni vjesnik Grada Solina broj: 6/26), a osnovica za obračun plaće određena je Odlukom o osnovici za obračun plaće službenika i namještenika u upravnim tijelima Grada Solina (Službeni vjesnik Grada Solina broj: 6/26).



Prethodna provjera znanja i sposobnosti kandidata obavlja se putem pisanog testiranja i intervjua. Provjera znanja i sposobnosti provodi se s kandidatima prijavljenima na Javni natječaj koji ispunjavaju formalne uvjete iz Javnog natječaja, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na Javni natječaj. Poziv na pisano testiranje s vremenom i mjestom održavanja istog, biti će objavljen, najmanje pet dana prije testiranja, na mrežnoj stranici Grada Solina www.solin.hr.



POVJERENSTVO ZA PROVEDBU OGLASA

